སྤྱིར་སློབ་གསོ་ནི་སློབ་གྲྭ་ཁོ་ནའི་དོན་དག་ཅིག་མ་ཡིན་པར།དེ་ནི་ཁྱིམ་ཚང་ལའང་འགན་འཁྲི་རྒྱ་ཆེན་པོ་ཞིག་ཡོད་འདུག་པ་རེད།ཡིན་ནའང།རང་རེའི་གཞི་རིམ་ས་ཁུལ་གྱི་ཁྱིམ་བདག་རྣམས་ལ་མཚོན་ན།རིག་གནས་ཡོན་ཏན་དང་ཤེས་བྱའི་ཆུ་ཚད་དམའ་བའི་དབང་གིས་ཁྱིམ་ཚང་གི་སློབ་གསོ་ནི་མིང་ཡོད་དོན་སྟོང་དུ་ལུས་འདུག་པའི་དངོས་ཚུལ་ཞིག་ཏུ་གྱུར་འདུགདེ་བས།ཐེངས་འདིར་རྨེ་རུ་སོན་གསར་གྱིས་སྡེ་བའི་ཧྲུའུ་ཅི་དང་སྡེ་དཔོན་རིམ་པར་སྔོན་ཆད་སྦྱིན་བདག་ཆེན་མོ་ཚེ་རིང་བཀྲ་ཤིས་ལགས་ཀྱིས་གྲོས་གཞི་བཏོན་མྱོང་བའི་སློབ་གསོའི་རོགས་སྒྲུབ་ཚོགས་པ་སྟེ།དུས་ཐོག་ཆར་བ་ཞེས་པའི་ཐེབས་རྩ་ཚོགས་པ་འདི་བསྐྱར་དུ་བཙུགས་ནས་སློབ་གསོ་ལ་ཤུགས་རྒྱག་དགོས་ཚུལ་བཤད་པ་ན།ཁོང་རྣམ་པས་ཀྱང་ཡིད་འཐད་ཀྱི་རྣམ་འགྱུར་དང་བཅས་ཚོགས་པ་འདིར་ཚོགས་གཙོ་དང་ཚོགས་གཞོན།ཚོགས་མི་སོགས་མི་སྣཙམ་རྩ་འཛུགས་བྱས་པར་མ་ཟད།ད་དུང་ཚོགས་མི་རེ་རེར་སེམས་གཏམ་དམར་པོ་མེ་རུ་སྒྲོན་ནས་སློབ་གསོ་ལ་ནུས་ཤུགས་འབུལ་དགོས་ཚུལ་གྱི་སྙིང་གཏམ་བཤད་དེ་ཡིད་འཐད་བྱུང་དུ་བཅུག་པ་ནི།སྡེ་འདིའི་སློབ་གསོ་ལ་མཚོན་ན་དགའ་འོས་པའི་གྲུབ་འབྲས་ཤིག་ཡིན།